FI Euroopan unionin virallinen lehti C 133/10

Unionin tuomioistuimen tuomio (kuudes jaosto) 15.3.2012 (Tribunale di Napolin (Italia) esittämä ennakkoratkaisupyyntö) — Giuseppe Sibilio v. Comune di Afragola

(Asia C-157/11) (1)

(Sosiaalipolitiikka - EAY:n, UNICE:n ja CEEP:n tekemä määräaikaista työtä koskeva puitesopimus - Direktiivi 1999/70/EY - 2 lauseke - ’Työsopimusta tai työsuhdetta, sellaisena kuin se on määritelty jäsenvaltion lainsäädännössä, työehtosopimuksissa tai käytännössä’ koskeva käsite - Puitesopimuksen soveltamisala - 4 lausekkeen 1 kohta - Syrjintäkiellon periaate - Henkilöt, jotka harjoittavat ”yhteiskunnallisesti hyödyllistä toimintaa” viranomaisten palveluksessa - Kansallinen lainsäädäntö, jossa suljetaan pois työsuhde - Kansallinen lainsäädäntö, jossa säädetään yhteiskunnallisesti hyödyllisen toiminnan harjoittamiseen tukityöllistettyjen työntekijöiden ja samojen viranomaisten samoihin tehtäviin vakituisesti tai määräaikaisesti palkkaamien työntekijöiden erilaisesta kohtelusta palkan määrittämisen osalta)

2012/C 133/17

Oikeudenkäyntikieli: italia

Ennakkoratkaisua pyytänyt tuomioistuin

Tribunale di Napoli

Pääasian asianosaiset

Kantaja: Giuseppe Sibilio

Vastaaja: Comune di Afragola

Oikeudenkäynnin kohde

Ennakkoratkaisupyyntö — Tribunale di Napoli — EAY:n, UNICE:n ja CEEP:n tekemästä määräaikaista työtä koskevasta puitesopimuksesta 28.6.1979 annetun neuvoston direktiivin 1999/70/EY (EYVL L 175, s. 43) liitteessä olevien 2, 3, 4 ja 5 lausekkeen tulkinta — Syrjintäkiellon periaate — Liikkuvuusrekisteriin tai työnvälitysrekisteriin merkityt työttömät henkilöt, jotka viranomaiset ovat työllistäneet määräajaksi yhteiskunnallisesti hyödyllisen toiminnan harjoittamiseen tai yleishyödyllisiin töihin (yhteiskunnallisesti hyödyllisen toiminnan harjoittamiseen tai yleishyödyllisiin töihin tukityöllistetyt työntekijät) — Kansallinen lainsäädäntö, jossa säädetään yhteiskunnallisesti hyödyllisen toiminnan harjoittamiseen tai yleishyödyllisiin töihin tukityöllistettyjen työntekijöiden ja samojen viranomaisten samoihin tehtäviin vakituisesti palkkaamien työntekijöiden erilaisesta kohtelusta palkan määrittämisen osalta

Tuomiolauselma

Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteessä olevan, 18.3.1999 tehdyn määräaikaista työtä koskevan puitesopimuksen 2 lauseketta on tulkittava siten, että se ei ole esteenä pääasiassa kyseessä olevan kaltaiselle kansalliselle lainsäädännölle, jossa säädetään, että yhteiskunnallisesti hyödyllistä toimintaa harjoittavien työntekijöiden ja ne palkanneiden viranomaisten välinen suhde ei kuulu tämän puitesopimuksen soveltamisalaan, jos näillä työntekijöillä ei ole työsuhdetta, sellaisena kuin se on määritelty jäsenvaltion lainsäädännössä, työehtosopimuksissa tai käytännössä, tai jos jäsenvaltiot ja/tai työmarkkinaosapuolet ovat käyttäneet niille kyseisessä 2 lausekkeessa myönnettyä mahdollisuutta, mikä on kansallisen tuomioistuimen tehtävänä selvittää.

(1) EUVL C 173, 11.6.2011.